CELEX: 62007CO0374
Language: el
Date: 2009-01-20 00:00:00
Title: Διάταξη του Δικαστηρίου (έκτο τμήμα) της 20ής Ιανουαρίου  2009. # Mebrom NV κατά Επιτροπής των Ευρωπαϊκών Κοινοτήτων. # Αίτηση αναιρέσεως - Εξωσυμβατική ευθύνη της Επιτροπής - Συγκεκριμένη και πραγματική ζημία - Παραμόρφωση των πραγματικών και αποδεικτικών στοιχείων - Βάρος αποδείξεως. # Υπόθεση C-374/07 P.

Διάταξη του Δικαστηρίου (έκτο τμήμα) της 20ής Ιανουαρίου 2009 – Mebrom κατά Επιτροπής
      (Υπόθεση C‑374/07 P)
      «Αίτηση αναιρέσεως – Εξωσυμβατική ευθύνη της Επιτροπής – Συγκεκριμένη και πραγματική ζημία – Παραμόρφωση των πραγματικών και αποδεικτικών στοιχείων – Βάρος αποδείξεως»
      1.                     Αίτηση αναιρέσεως – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος από το Δικαστήριο της εκτιμήσεως
            των αποδεικτικών στοιχείων – Αποκλείεται εκτός αν υπάρχει παραμόρφωση (Άρθρο 225 ΕΚ· Οργανισμός του Δικαστηρίου, άρθρο 58)
            (βλ. σκέψεις 52-55, 65-67)
      2.                     Αίτηση αναιρέσεως – Λόγοι – Λόγος αναιρέσεως προβληθείς κατά στοιχείου του σκεπτικού της αποφάσεως μη αναγκαίου για τη στήριξη
            του διατακτικού της – Αλυσιτελής λόγος (Άρθρο 225 ΕΚ· Οργανισμός του Δικαστηρίου, άρθρο 58) (βλ. σκέψεις 56-59, 73, 81, 92-96)
      3.                     Εξωσυμβατική ευθύνη – Προϋποθέσεις – Πραγματική και συγκεκριμένη ζημία – Βάρος αποδείξεως (Άρθρο 288 ΕΚ) (βλ. σκέψεις 80,
            82-84)
      4.                     Αίτηση αναιρέσεως – Λόγοι – Μη προσδιορισμός της προβαλλόμενης πλάνης περί το δίκαιο – Απαράδεκτο (Άρθρο 225 ΕΚ· Οργανισμός
            του Δικαστηρίου, άρθρο 21· Κανονισμός Διαδικασίας του Δικαστηρίου, άρθρο 112 § 1, στοιχείο γ΄) (βλ. σκέψεις 99-101)
      Αντικείμενο 
      
         
               Αίτηση αναιρέσεως κατά της αποφάσεως που εξέδωσε το Πρωτοδικείο (δεύτερο τμήμα) της 22ας Μαΐου 2007, T-198/05, Mebrom κατά
                  Επιτροπής, με την οποία το Πρωτοδικείο απέρριψε ως αβάσιμη αγωγή αποζημίωσης για την αποκατάσταση της ζημίας που φέρεται να
                  υπέστη η ενάγουσα από το γεγονός ότι η Επιτροπή παρέλειψε να δημιουργήσει για τους μήνες Ιανουάριο και Φεβρουάριο του 2005
                  ένα σύστημα που να επιτρέπει στην ενάγουσα να εισαγάγει στην Ευρωπαϊκή Ένωση βρωμιούχο μεθύλιο σύμφωνα με τα άρθρα 6 και 7
                  του κανονισμού (ΕΚ) 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν
                  τη στιβάδα του όζοντος (ΕΕ 2000, L 244, σ. 1).
               
            Διατακτικό 
      
         
                   
               
               
                  
               
               
                  	Το Δικαστήριο διατάσσει:
               
            
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει τη Mebrom NV στα δικαστικά έξοδα.